**ΠΑΝΕΛΛΗΝΙΑ ΟΜΟΣΠΟΝΔΙΑ ΣΥΛΛΟΓΩΝ ΕΠΙΣΤΗΜΟΝΙΚΟΥ ΥΓΕΙΟΝΟΜΙΚΟΥ ΠΡΟΣΩΠΙΚΟΥ ΕΟΠΥΥ-ΠΕΔΥ (ΠΟΣΕΥΠΕΟΠΥΥ-ΠΕΔΥ)**

ΕΔΡΑ: ΑΘΗΝΑ-ΑΝΕΓΝΩΡΙΣΜΕΝΟ ΣΩΜΑΤΕΙΟ ΑΡ.279-ΕΙΔ-2658

ΚΑΝΙΓΓΟΣ 19 Τ.Κ. 10677, ΤΗΛ. 2103845732, ΦΑΞ 2103834869

Ηλεκτρονική διεύθυνση [www.poseyppedy.gr](http://www.poseyppedy.gr) email: info@poseyppedy.gr

ΑΠ 246

 Αθήνα, 14/7/2016

**ΔΕΛΤΙΟ ΤΥΠΟΥ**

**ΔΙΚΑΣΤΙΚΗ ΔΙΚΑΙΩΣΗ ΑΠΟΛΥΜΕΝΩΝ ΓΙΑΤΡΩΝ**

Με δικαστική απόφαση (1217/2016) που δημοσιεύτηκε χθες, 13.7.2016, το Πρωτοδικείο Αθηνών δικαίωσε 187 απολυμένους γιατρούς του ΠΕΔΥ (1η ΥΠΕ). Η απόφαση αυτή έρχεται σε συνέχεια της υπ’ αριθμ. 1009/2016 του ιδίου Δικαστηρίου με την οποία είχαν δικαιωθεί άλλοι 36 απολυμένοι ιατροί (1η ΥΠΕ).

Έτσι, όλοι οι απολυμένοι ιατροί της 1ης ΥΠΕ, που προσέφυγαν δικαστικά (συνολικά 223) δικαιώθηκαν και μπορούν να επιστρέψουν στην εργασία τους μέχρι την έκδοση απόφασης του Εφετείου.

Σημειώνεται ότι πρόκειται για αποφάσεις επί τακτικών αγωγών και όχι ασφαλιστικών μέτρων. Ήδη η νομολογία που έχει σχηματιστεί είναι πάγια.

Οι απολύσεις του Γεωργιάδη ήταν αντισυνταγματικές και δεν μπορούν να διασωθούν.

Καλούμε το Υπουργείο Υγείας να λάβει υπόψη το γεγονός αυτό στη νομοθετική πρωτοβουλία που προτίθεται να λάβει, και να παραλείψει την απαράδεκτη προϋπόθεση παραίτησης των γιατρών από όλες τις υπέρ αυτών εκδοθείσες δικαστικές αποφάσεις, που έχει περιλάβει στην παρ. 4ββ του άρθρου 28 του σχεδίου νόμου για την ψυχική υγεία, ώστε να ενισχυθούν οι Μονάδες της ΠΦΥ που με το Νόμο 4238 διαλύονται καθημερινά και απερίσπαστοι να εργαστούμε όλοι οι γιατροί για το καλό της κοινωνίας.

### Για την Εκτελεστική Γραμματεία

### της Πανελλήνιας Ομοσπονδίας Γιατρών ΕΟΠΥΥ-ΠΕΔΥ (ΠΟΣΕΥΠΕΟΠΥΥ- ΠΕΔΥ)

Ο ΠΡΟΕΔΡΟΣ Ο Γ. ΓΡΑΜΜΑΤΕΑΣ

Π. ΨΥΧΑΡΗΣ Α. ΑΠΟΣΤΟΛΟΠΟΥΛΟΣ